text: Vil stoppe giftskader med lov
  05 april 2011 kl. 10.37
  Giftsagen på vingefabrikken LM Wind Power udløser nu et lovforslag. SF vil tvinge virksomheder til at bruge robotter og ufarlige stoffer for at undgå, at ansatte kommer i nærkontakt med gift, for eksempel styren.
  Det skriver Nyhedsbrevet 3F.
  Folketinget får lovforslaget i dag.
  Det er udløst af sagen på LM Wind Power, hvor ansatte har arbejdet i dampe fra det kræftfremkaldende stof styren. Forslaget vil ikke forbyde styren og andre farlige stoffer. Men det skal hindre, at ansatte kommer i nærkontakt med gift.
  SF argumenterer med, at LM Wind Power bruger styren, selv om det for længst er stoppet hos andre i branchen. For eksempel Vestas og Siemens.
  - Hidtil har et firma kunnet undgå et pålæg af den slags ved at henvise til, at det vil føre til urimelige merudgifter. Men det er ikke er nok. Mange af de ansatte på LM Wind Power har været udsat for stoffet styren, som står på WHO's liste over kræftfremkaldende stoffer. 35 påbud fra Arbejdstilsynet har ikke hjulpet, siger partiets arbejdsmarkedsordfører, Eigil Andersen, til Nyhedsbrevet 3F.
  